Durová stupnica

Durové stupnice sú diatonické stupnice, typické pre európsku hudbu. Názov je odvodený z latinského „durum“ - tvrdý.

 C dur 
Základnou durovou stupnicou je C dur. Skladá sa z týchto tónov: C,D,E,F,G,A,H,C. Na klavíri sú to iba biele klávesy: 

300px|zápis stupnice C-dur

Na vokálne (hlasové) účely majú tóny C-dur aj svoje slabičné názvy, to je tvz. solmizačná stupnica:
 I  II  III  IV  V  VI  VII  VIII do  re  mi  fa  sol  la  si  do

Prvý tón C, je základný tón stupnice. Medzi C/D, D/E, F/G, G/A a A/H je rozdiel (interval) jedného stupňa (na klavíri sa medzi nimi nachádza čierny kláves), kým medzi E/F a H/C je len poltónový rozdiel (na klavíri medzi nimi nie je žiaden kláves). Stupnicu C dur teda tvorí 5 celotónových a 2 poltónové vzdialenosti medzi jej tónmi, pričom poltónové vzdialenosti sú medzi 3./4. a 7./8. tónom.

 Ďalšie durové stupnice 
Ostatné durové stupnice sú odvodené od C dur, od ktorého sa líšia svojou tonikou (základným (prvým) tónom), od ktorého je odvodený aj ich názov. Vždy však ostáva zachovaná poltónová vzdialenosť medzi 3./4. a 7./8. stupňom. Názvy durových stupníc píšeme veľkými začiatočnými písmenami. Aby mohli byť zachované rovnaké poltónové rozdiely ako v C-dur, musia byť použité tóny z pomocných klávesov klavíra (čierne klávesy). Aké tóny treba použiť je v notovom zápise vyznačené v predznamenaní na začiatku každého riadku (za kľúčom). Podľa toho hudobníci identifikujú danú stupnicu.

Napr.:

100px

 Dva krížiky (poltónové zvýšenia) "fis" a "cis" znamenajú, že ide o stupnicu D-dur.

100px

 Jedno béčko (poltónové zníženie) "b" (používané namiesto názvu "hes") označuje stupnicu F-dur.

Všetky durové stupnice je možné rozdeliť na dve rovnaké polovice obsahujúce štyri tóny (prvá polovica obsahuje stupne 1-4, druhá 5-8), ktoré nazývame tetrachordy. Durové tetrachordy majú dve celotónové vzdialenosti a za nimi nasleduje jedna poltónová vzdialenosť.

 Durové stupnice s krížikmi 
Durové stupnice s krížikmi odvodzujeme tak, že nasledujúcu stupnicu začneme druhým tetrachordom pôvodnej stupnice a pridáme k nej ďalší tetrachord. Napr. druhý tetrachord C-dur začína notu G (t. j. 5. stupňom v C-dur), preto stupnica nasledujúca po C-dur bude G-dur. Aby ostali poltónové vzdialenosti zachované, každá takto odvodená stupnica bude mať o jeden krížik viac ako predchádzajúca (napr. C-dur nemá žiadny krížik, G-dur má jeden krížik). Tento krížik sa pridá k tretiemu tónu druhého tetrachordu, teda k 7. tónu novej stupnice (7. tón stupnice G-dur je "F", takže po zvýšení bude "Fis").

260px

260px

Porovnanie stupnice C-dur a G-dur s vyznačením celotónových (oblúčik) poltónových (svorka) vzdialeností

 Durové stupnice s béčkami 
Durové stupnice s béčkami sa odvodzujú tak, že prvý tetrachord pôvodnej stupnice sa stane druhýml tetrachordom novej stupnice. Nasledujúcu stupnicu teda začíname o 4 stupne nižšie. V prípade C-dur to bude F-dur. Každá takto odvodená stupnica bude mať o jedno béčko viac, aby ostali poltónové vzdialenosti zachované. Béčko sa pridá k 3. stupňu prvého tetrachordu (a aj stupnice). Pre F-dur to je "H", takže po znížení to bude "b" (hes).

260px

Stupnica F-dur s vyznačením celotónových (oblúčik) a poltónových (svorka) vzdialeností

+ Durové stupnice Stupnica  Tóny stupnice  Predznamenanie Cis dur  cis dis eis fis gis ais his cis  7# Fis dur  fis gis ais h cis dis eis fis  6# H dur  h cis dis e fis gis ais h  5# E dur  e fis gis a h cis dis e  4# A dur  a h cis d e fis gis a  3# D dur  d e fis g a h cis d  2# G dur  g a h c d e fis g  1# C dur  c d e f g a h c  žiadne F dur  f g a b/hes c d e f  1b B dur  b/hes c d es f g a b  2b Es dur  es f g as b/hes c d es  3b As dur  as b/hes c des es f g as  4b Des dur  des es f ges as b/hes c des   5b Ges dur  ges as b/hes ces des es f ges   6b Ces dur  ces des es fes ges as b ces   7b

Kategória:Hudobné stupnice